विदाई समारोह में दीं अच्छे परीक्षा परिणाम के लिए शुभकामनाएं
भास्कर संवाददाता | नरसिंहगढ़
शासकीय हाई स्कूल जामुनिया गणेश में मंगलवार को 10 वीं के विद्यार्थियों का विदाई समारोह आयोजित किया गया। स्कूल स्टाफ और कक्षा 9 के विद्यार्थियों ने 10 वीं के विद्यार्थियों को उपहारों के साथ अच्छे परीक्षा परिणाम की शुभकामनाएं दीं। कार्यक्रम में सरपंच रामेश्वर, महेश दांगी, सुनील मीणा खास तौर से मौजूद थे। कक्षा 10 के विद्यार्थियों ने अपनी ओर से स्कूल को स्मृति के तौर पर मां सरस्वती की प्रतिमा भेंट की।
विजयगढ़ स्कूल को एसबीआई ने उपहार में छत के पंखे दिए
शासकीय मिडिल स्कूल विजयगढ़ को एसबीआई ने उपहार में छत के पंखे दिए। बुधवार को बैंक के रिटायर्ड कर्मचारी फुंदी लाल मालवीय और उनके साथ आए राजस्थान के रिटायर्ड संकुल प्राचार्य बालमुकुंद पोटर ने यह उपहार दिए। छात्राओं बबली गुर्जर और पिंकी मेहर ने अतिथियों का अपने हाथों से बनाए फूलों के गुलदस्तों से स्वागत किया। दोनों वरिष्ठों ने विद्यार्थियों से बातचीत की और अपने स्कूली जीवन के अनुभव भी बांटे। स्कूल के संभाग और राज्य स्तर तक खेल, शैक्षिक गतिविधियों में बेहतर प्रदर्शन करने वाले विद्यार्थियों को अतिथियों ने नकद प्रोत्साहन राशि देकर सम्मानित किया। साथ ही स्कूल में शिक्षकों के नवाचार कार्यक्रमों की सराहना की। शिक्षक ज्ञान सिंह खीची की लिखी देशभक्ति कविता छात्रा सलोनी मीना ने गाकर सुनाई। स्टाफ ने अतिथियों को स्मृति चिन्ह दिए। आयोजन में प्रधानाध्यापक अतुल मालवीय, शिक्षक ज्ञान सिंह खीची, भगवत सिंह कुशवाह आदि मौजूद थे।
स्कूल के विदाई समारोह में विद्यार्थियों ने उपहार दिए।
hin_Deva san_Deva hin_Deva hin_Deva hin_Deva hin_Deva